བུ་མོ་ཕན་ཐོགས།ང་དང་ངའི་མཁའ་དབྱིངས་ན་རང་དབང་གིས་ལྡིང་བའི་བྱེའུ་ཅོ་ཀང་དང་ངའི་སྙན་ངག་ལ་རོ་བཅུད་སྦྱིན་པའི་དུས་ཐོག་སྦྲང་ཆར།ངའི་སྐྱིད་སྡུག་སོག་ལེ་ཡི་མི་ཚེའི་དོ་རར་རྩེན་པ།དབྱར་ཟླ་དྲུག་པའི་མེ་ཏོག་ལྟ་བུའི་ཁྱེད་ཀྱི་བཞིན་དཔལ་ཏེ།འོད་ཞགས་འཁྱུག་པའི་ཁྱེད་ཀྱི་ཟུར་མིག་རེ་རེ་དང་།དབྱངས་རྟ་སྙན་མོའི་འགྱུར་ཁུག་བཞིན་འཇེབས་པའི་ཁྱེད་ཀྱི་ངག་ནས་འཁྲོལ་བའི་མཛའ་གཞས་རེ་རེ།ང་དང་ངའི་རྣ་ཡི་རྫིང་རིང་ཡངས་མོར་ནམ་ཡང་བྲག་ཅ་བཞིན་མཆེད་པའི་དབྱངས་ཅན་མགྲིན་གླུ།